खाते-पीते और जाने-माने परिवार में जन्मे और विलायत में पढ़ाई करने वाले ज्योति बसु बंगाल की राजनीतिक धारा के अलग छोर रहे...शायद इसीलिए लोग उन्हें बाबू कहते थे तो उसमें उनका प्यार और हक साफ झलकता था...ज्योति बाबू सत्ता में थे तो उनकी पुलिस ने ममता बनर्जी को घसीटकर राइटर्स बिल्डिंग से लालबाजार के लाकअप में पहुंचा दिया था...लेकिन बुज़ुर्ग नेता के रूप में ज्योति बसु बंगाल के कस्टोडियन बन गये...ममता बनर्जी सिंगूर में टाटा के ज़मीन अधिग्रहण के खिलाफ भूख हड़ताल पर बैठीं तो ज्योति बसु परेशान दिखाई दिए...इसलिए नहीं कि बंगाल में उनके वाममोर्चा की सरकार को चुनौती पेश आ रही थी बल्कि इसलिए कि उन्हें ममता की बिगड़ती सेहत की फिक्र थी....